Kui eile õhtul Twitteris esimesi selleteemalisi säutse märkasin pidasin seda mingisuguseks infomüraks ja ei kippunud eriti uskuma. Kui Päevaleht teate üles riputas, kiskus kulm aga korraks kortsu. Postimees aga riputas enda tänase juhtkirja kärbitud kujul veebi alles 10:21. Ilmselt oli teade sellest, et sisu enam veebi ei kopeerita esimene teade, mis jäigi vaid paberile? Juhtkirja pealkirjaks, paberlehes, oli Tellijaeelis.    Mida selline muutus minu jaoks tähendab? Suurt mitte midagi. Ilmselt külastan Postimehe veebilehte senisest vähem ning paberlehte lugema ei hakka anyway.    Miks ma peaksingi. Kogu paberlehes ilmunud uudis on eelmisel päeval juba muudest allikatest kokku  jooksnud (teised ajalehed, blogid, twitter jmt) ning häid arvamuslugusid ilmub Postimehes harva.    Paberleht on igand mille lugejad surevad paratamatult vanadusse ning loogilisem valik oleks tundunud veebiosa arendamine ja paberi kärpimine. Nii nagu suur osa teisi lugejaid, hindan ka mina online uudisnuppude asemel pigem analüüsi ja tõsisemat teemakäsitlust kuid minu poolest küsigu selle eest veebis siis mingit raha mitte ärgu sundigu mind paberlehte lugema. PriceWaterhouseCoopers uuris (PDF) hiljuti lehtede tulevikuväljavaateid ja leidis, et 2/3 lugejatest oleks täiesti valmis sisu eest maksma. Mina oleksin samuti valmis veebis sisu eest maksma, paberlehe eest ei ole. Üldised meediatrendid ilmselt liiguvadki sinnapoole, et seda tasulist poolt tuleb peavoolumeedias juurde.    Alan Murray, Wall Street Journal Online tegevjuht on  veebisisust raha teenimiseks andnud viis üsna asjalikku soovitust: